CELEX: 62017CN0371
Language: lv
Date: 2017-06-19 00:00:00
Title: Lieta C-371/17: Lūgums sniegt prejudiciālu nolēmumu, ko 2017. gada 19. jūnijā iesniedza Bundesgerichtshof (Vācija) – Uber BV/Richard Leipold

25.9.2017   
            
            
               LV
            
            
               Eiropas Savienības Oficiālais Vēstnesis
            
            
               C 318/5
            
         Lūgums sniegt prejudiciālu nolēmumu, ko 2017. gada 19. jūnijā iesniedza Bundesgerichtshof (Vācija) – Uber BV/Richard Leipold
   
   (Lieta C-371/17)
   (2017/C 318/08)
   Tiesvedības valoda – vācu
   
      Iesniedzējtiesa
   
   
      Bundesgerichtshof
   
   
      Pamatlietas puses
   
   
      Prasītāja: Uber BV
   
   
      Atbildētājs: Richard Leipold
   
   
      Prejudiciālie jautājumi
   
   
               1)
            
            
               Vai uzņēmums, kurš, sadarbojoties ar auto nomas uzņēmumu, kam ir atļauts veikt pasažieru pārvadājumus, piedāvā mobilo lietotni, ar kuras palīdzību lietotāji var pasūtīt nomas automobili ar vadītāju, pats sniedz pakalpojumu pārvadājumu jomā LESD 58. panta 1. punkta un Direktīvas 2006/123 (1) 2. panta 2. punkta d) apakšpunkta izpratnē, ja attiecīgā uzņēmuma organizatoriskie pakalpojumi ir cieši saistīti ar pārvadāšanas pakalpojumu, it īpaši, ja tas
               
                           —
                        
                        
                           nosaka cenas, veic norēķinus un nosaka pārvadāšanas nosacījumus braucienu pasūtījumiem
                        
                     un
               
                           —
                        
                        
                           reklamē ar tā starpniecību piedāvātos transportlīdzekļus, izmantojot sava uzņēmuma nosaukumu, kā arī piedāvājot vienādas atlaižu akcijas?
                        
                     Gadījumā, ja Tiesa uz pirmo jautājumu atbild noliedzoši:
            
         
               2)
            
            
               Vai saistībā ar mērķi saglabāt taksometru pārvadājumu konkurētspēju un darboties spēju, ņemot vērā sabiedriskās kārtības aizsardzības apsvērumus atbilstoši Direktīvas 2006/123 16. panta 1. punktam, pašreizējos pārvadājumu veikšanas apstākļos var būt pamatoti aizliegt tāda veida pakalpojumu kā pamatlietā aplūkoto?
            
         
      (1)  Eiropas Parlamenta un Padomes 2006. gada 12. decembra Direktīva 2006/123/EK par pakalpojumiem iekšējā tirgū (OV L 376, 36. lpp.).